За картите на банка ДСК 24-часовите лимити за извършване на операции се определят спрямо условията на конкретния вид карта.
Стойността на лимитите е отразена в левове. За карти издадени към сметки в чуждестранна валута, за лимит се счита съответната валутна равностойност на лимита в лева. Ако искате да научите лимита на конкретна карта, то просто трябва да я изберете на сайта на банката и да прочетете условията по нейните лимити.
Банка ДСК дава също свобода на клиентите си да определят сами лични лимити за всяка отделна карта, която притежават. Тези лимити могат да бъдат променяни многократно, като условието е 24-часовият лимит да е в рамките на максимално допустимия.